**Vprašanja in odgovori**

1. V »Javnem razpisu za sofinanciranje vzpostavitve in delovanja kompetenčnega centra za razvoj kadrov v lesni industriji za obdobje 2023–2024smo na strani 15 razpisne dokumentacije opazili, da so vrednosti navedene v tabeli  »Ure notranjega usposabljanja/svetovanja« neskladne s standardnim stroškom na enoto -  22 EUR/uro.

Naprošamo za pojasnilo katere vrednosti veljajo.

**Odg:** pravilno se tabela na strani 15 glasi:

|  |  |
| --- | --- |
| Ure notranjega usposabljanja/svetovanja | Priznan strošek |
| 4 | 264 EUR |
| 5 | 330 EUR |
| 6 | 396 EUR |
| 7 | 462 EUR |
| 8 | 528 EUR |

2. V razpisni dokumentaciji »Javnega razpisa za sofinanciranje vzpostavitve in delovanja kompetenčnega centra za razvoj kadrov v lesni industriji za obdobje 2023–2024«, je glede štetja vključitev v usposabljanja navedeno; »*Vključitev v usposabljanje pomeni udeležbo enega posameznika na usposabljanju, ki traja vsaj štiri pedagoške ure (pedagoška ura traja 45 minut) z namenom razvijati svoje kompetence za uspešno opravljanje svojega dela v skladu s cilji projekta ter odobreno vlogo*«.

Naprošamo za pojasnilo, kako se šteje vključitve v primeru, če je usposabljanje izvedeno v več modulih, katerih se udeležijo različni zaposleni.

**Odg:** kakor je že v samem razpisu določeno pomeni vključitev udeležbo ene osebe na usposabljanju, ki traja najmanj štiri pedagoške ure. Usposabljanje je lahko razdeljeno na posamezne učne enote, faze, module ipd., kar pomeni, če se ista oseba udeleži enega ali več modulov istega usposabljanja, pomeni to eno vključitev. Vendar če je posamezni modul vsebinsko zaokrožena ločena enota z navedenimi učnimi cilji, se lahko šteje kot posamezna vključitev. S tem želimo kar najbolj razširiti udeležbo na usposabljanjih v okviru kompetenčnega centra in s tem dvig kompetenc čim širšega kroga zaposlenih v lesnopredelovalni panogi.

25.1.2023